**Ministru kabineta rīkojuma projekta „Par valsts nekustamā**

**īpašuma „Kazdangas lauksaimniecības tehnikums”**, **Kazdangas pagastā, Aizputes novadā, un valstij piekrītošās būves nodošanu Aizputes novada pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības pašvaldību īpašumā.  Atbilstoši Publiskas personas mantas atsavināšanas likuma 43.pantā norādītajam lēmumu par valsts nekustamā īpašuma nodošanu bez atlīdzības atvasinātas publiskas personas īpašumā pieņem Ministru kabinets.  Meža likuma 44.panta ceturtās daļas 2.punkta c) apakšpunktā noteikts, ka zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteiktās pašvaldības autonomās funkcijas – parku ierīkošana un uzturēšana – veikšanai.  Valsts meža zemes atsavināšanas kārtību nosaka Ministru kabineta 2006.gada 19.septembra noteikumi Nr.776 „Valsts meža zemes atsavināšanas kārtība”. Pamatojoties uz Publiskas personas mantas atsavināšanas likuma pārejas noteikumu 3.punktu, ja Ministru kabinets nav izdevis rīkojumu par zemes reformas pabeigšanu konkrētās pašvaldības teritorijā, valstij piekrītošās ēkas (būves) var nodot īpašumā bez atlīdzības pašvaldībai, iepriekš tās neierakstot zemesgrāmatā, kā arī nodot šīs ēkas (būves) bez attiecīgo zemesgabalu nodošanas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sabiedrība ar ierobežotu atbildību „Megate” 2005.gada 25.janvārī iesniedza privatizācijas ierosinājumu, saskaņā ar kuru ierosināja privatizēt valsts nekustamā īpašuma „Kazdangas lauksaimniecības tehnikums” (nekustamā īpašuma kadastra Nr.6468 003 0034), Kazdangas pagastā, Aizputes novadā (turpmāk – valsts nekustamais īpašums), objektus – dzirnavas (būves kadastra apzīmējums 6468 005 0042 008) Liepu gatvē 10A, Kazdangā, Kazdangas pagastā, Aizputes novadā, un tām nepieciešamo zemes vienības (zemes vienības kadastra apzīmējums 6468 005 0041) „Dzirnezers”, Kazdangā, Kazdangas pagastā, Aizputes novadā, daļu 9,60 ha platībā un zemes vienības (zemes vienības kadastra apzīmējums 6468 005 0042) Liepu gatvē 10A, Kazdangā, Kazdangas pagastā, Aizputes novadā, daļu 0,70 ha platībā (turpmāk – valsts īpašuma objekts). Valsts īpašuma objekta privatizācija tika atteikta ar Ministru kabineta 2012.gada 30.oktobra rīkojumu Nr.508 „Par atteikumu nodot privatizācijai valsts nekustamā īpašuma objektus Kazdangā, Kazdangas pagastā, Aizputes novadā” (turpmāk – MK rīkojums). MK rīkojumā, galvenokārt, tiek norādīts, ka uz to, ka valsts īpašuma objekta daļa – dzirnavas – ir vietējas nozīmes arhitektūras piemineklis „Ūdensdzirnavas”, kas 1998.gadā ir iekļauts valsts aizsargājamo kultūras pieminekļu sarakstā (valsts aizsardzības Nr.6421). Valsts īpašuma objekts atrodas valsts nozīmes arhitektūras pieminekļa „Parks” (valsts aizsardzības Nr.6422) un valsts nozīmes arhitektūras pieminekļa „Kazdangas muižas apbūve” (valsts aizsardzības Nr.6413) teritorijā. Minētie kultūras pieminekļi valsts aizsardzībā atrodas kopš 1969.gada, kad tie tika iekļauti arheoloģijas, vēstures, arhitektūras un mākslas pieminekļu sarakstā kā „Kazdangas muižas ūdens dzirnavas ar iekšējo iekārtu, dambi, ūdens slūžām un dzīvokļiem” un „Kazdangas pils apbūves ansamblis ar parku” un ka saskaņā ar likuma „[Par kultūras pieminekļu aizsardzību](http://likumi.lv/doc.php?id=72551)” 8.panta otro daļu aizliegts atsavināt viena kultūras pieminekļa vai pieminekļu kompleksa atsevišķas daļas, kā arī sadalīt zemi, ja tādējādi tiek apdraudēta kultūras pieminekļa saglabāšana. MK rīkojumā ir ietvertas arī atsauces uz Valsts kultūras pieminekļu aizsardzības inspekcijas atzinumiem, saskaņā ar kuriem Valsts kultūras pieminekļu aizsardzības inspekcija neatbalsta valsts nekustamā īpašuma sadali, atdalot no tā valsts īpašuma objektu, jo tas apdraudētu kultūras pieminekļu saglabāšanu. MK rīkojuma 3.11.apakšpunkts nosaka, ka valsts īpašuma objekts tiks nodots Aizputes novada pašvaldības īpašumā, piemērojot [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma](http://likumi.lv/doc.php?id=111962) 16.panta trešās daļas 3.punktā norādīto izņēmumu, lai Aizputes novada pašvaldība varētu nodrošināt likuma „[Par pašvaldībām](http://likumi.lv/doc.php?id=57255)” 15.panta pirmās daļas 5. un 6.punktā minēto funkciju izpildi. MK rīkojums tika pārsūdzēts Administratīvā procesa kārtībā. 2013.gada 6.augustā stājies spēkā Administratīvās rajona tiesas Liepājas tiesu nama 2013.gada 4.jūlija spriedums, ar kuru ir noraidīts pieteikums par pienākumu uzlikšanu Ministru kabinetam izdot labvēlīgu administratīvo aktu, kas paredzētu valsts īpašuma objektu nodot privatizācijai.  Ievērojot minēto Izglītības un zinātnes ministrija (turpmāk – ministrija) ir sagatavojusi Ministru kabineta rīkojuma projektu „Par valsts nekustamā īpašuma „Kazdangas lauksaimniecības tehnikums”, Aizputes novadā, un valstij piekrītošās būves nodošanu Aizputes novada pašvaldības īpašumā” (turpmāk – rīkojuma projekts).  Valsts nekustamais īpašums ir ierakstīts Liepājas tiesas Zemesgrāmatu nodaļas Kazdangas pagasta zemesgrāmatas nodalījumā Nr.93 uz Latvijas valsts vārda ministrijas personā.  Atbilstoši Valsts zemes dienesta Nekustamā īpašuma valsts kadastra informācijas sistēmas teksta datiem valsts nekustamais īpašums sastāv no astoņām zemes vienībām 251,0847 ha kopplatībā (zemes vienību kadastra apzīmējumi 6468 001 0034, 6468 002 0098, 6468 003 0034, 6468 003 0036, 6468 003 0081, 6468 005 0040, 6468 005 0041 un 6468 005 0042) un 20 būvēm (būvju kadastra apzīmējumi 6468 003 0034 001; 6468 003 0034 002; 6468 003 0034 003; 6468 003 0034 004; 6468 003 0034 005; 6468 003 0034 009; 6468 003 0034 010; 6468 003 0034 012; 6468 003 0034 017; 6468 003 0034 018; 6468 003 0034 019; 6468 003 0034 020; 6468 003 0034 021; 6468 003 0034 022; 6468 003 0034 024; 6468 003 0034 025; 6468 003 0034 030; 6468 003 0034 031; 6468 005 0040 003 un 6468 005 0042 008).  Saskaņā ar Liepājas tiesas Zemesgrāmatu nodaļas Kazdangas pagasta zemesgrāmatas nodalījuma Nr.93 ierakstiem un Valsts kultūras pieminekļu aizsardzības inspekcijas 2013.gada 31.oktobra izziņu Nr.244, 245, 246, 247 un 248 valsts nekustamā īpašuma sastāvā esošās būves – tehnikuma ēka (būves kadastra apzīmējums 6468 003 0034 001) ir valsts nozīmes arhitektūras piemineklis „Pils” (valsts aizsardzības Nr.6414), kantora ēka (būves kadastra apzīmējums 6468 003 0034 002) ir valsts nozīmes arhitektūras piemineklis „„Kavalieru” māja” (valsts aizsardzības Nr.6417) un laboratorijas korpuss (būves kadastra apzīmējums 6468 003 0034 003) ir valsts nozīmes arhitektūras piemineklis „Klēts” (valsts aizsardzības Nr.6419). Savukārt mācību korpuss (būves kadastra apzīmējums 6468 003 0034 022) ir vietējās nozīmes arhitektūras piemineklis „Kalpu māja” (valsts aizsardzības Nr.6415) un dzirnavas (būves kadastra apzīmējums 6468 005 0042 008) ir vietējās nozīmes arhitektūras piemineklis „Ūdensdzirnavas” (valsts aizsardzības Nr.6421). Realizējot rīkojuma projekta 2. un 3.punktā noteikto, Aizputes novada pašvaldības pienākumos ietilps arī pienākums ievērot likumā „Par kultūras pieminekļu aizsardzību” un citos normatīvajos aktos, kas regulē kultūras pieminekļu izmantošanu, noteikto.  Saskaņā ar Valsts zemes dienesta Nekustamā īpašuma valsts kadastra informācijas sistēmas teksta datiem zemes vienības (zemes vienības kadastra apzīmējums 6468 005 0040) sastāvā ir 0,3490 ha meža zemes, zemes vienības ar kadastra apzīmējumu 6468 005 0041 sastāvā – 82,6 ha meža zemes, zemes vienības ar kadastra apzīmējumu 6468 003 0036 – 0,8 ha meža zemes un zemes vienības ar kadastra apzīmējumu 6468 005 0042 sastāvā – attiecīgi 5,5 ha meža zemes.  Saskaņā ar Valsts kultūras pieminekļu aizsardzības inspekcijas 2013.gada 31.oktobra izziņu Nr.249 un 250 zemes vienības ar kadastra apzīmējumiem 6468 003 0034, 6468 005 0041 un 6468 005 0042 ir daļa no valsts nozīmes arhitektūras pieminekļa „Parks” (valsts aizsardzības Nr.6422), kā arī daļa no valsts nozīmes arhitektūras pieminekļa „Kazdangas muižas apbūve” (valsts aizsardzības Nr.6413). Kultūras pieminekļu „Kazdangas muižas apbūve” un „Parks” teritorijā iekļauts arī Dzirnavu dīķis, kas arī ir Aizputes novada pašvaldības īpašumā nododamo objektu sastāvā.  Uz valsts nekustamā īpašuma sastāvā esošās zemes vienības (zemes vienības kadastra apzīmējums 6468 003 0034) atrodas arī sporta stadions (būves kadastra apzīmējums 6468 003 0034 011) (bez adreses) (turpmāk – valstij piekrītošā būve). Valstij piekrītošā būve, ievērojot likuma „Par nekustamā īpašuma ierakstīšanu zemesgrāmatās” 19.pantu, nav ierakstīta zemesgrāmatā kā patstāvīgs īpašuma objekts. Saskaņā ar ministrijas 2012.gada 16.augusta izziņu Nr.1-26/135 tā atrodas Cīravas arodvidusskolas (tagad – Cīravas Profesionālās vidusskolas) bilancē un ministrijas konsolidētajā bilancē.  Valsts nekustamo īpašumu un valstij piekrītošo būvi, pamatojoties uz Ministru kabineta 2009.gada 22.maija rīkojuma Nr.333 „Par Kazdangas profesionālās vidusskolas reorganizāciju” 2.punktu, pārņēma Cīravas Profesionālā vidusskola (bijusī Cīravas arodvidusskola), kas saskaņā ar Ministru kabineta 2003.gada 16.septembra noteikumiem Nr.528 „Izglītības un zinātnes ministrijas nolikums” ir ministrijas padotībā esoša izglītības iestāde.  Ņemot vērā to, ka Cīravas Profesionālajai vidusskolai, ministrijai vai citām tās padotībā esošajām iestādēm valsts nekustamais īpašums un valstij piekrītošā būve nav nepieciešama to funkciju nodrošināšanai, tos, pamatojoties uz 2009.gada 29.jūnija Vienošanos par valsts nekustamā īpašuma apsaimniekošanu (ministrijas reģ. Nr.1-27/23), šobrīd apsaimnieko un lieto bez atlīdzības Aizputes novada dome kā Liepājas rajona Kazdangas pagasta padomes tiesību, saistību un pienākumu pārņēmēja administratīvi teritoriālās reformas rezultātā.  Liepājas rajona Kazdangas pagasta padome (tagad – Aizputes novada dome) 2009.gada 28.maija ārkārtas sēdē pieņēma lēmumu (prot. Nr.7, 1.§) lūgt ministriju nodot Kazdangas pagasta pašvaldības īpašumā bez atlīdzības vairākus valsts nekustamā īpašuma objektus, tajā skaitā arī valsts nekustamo īpašumu un valstij piekrītošo būvi Kazdangas pagasta pašvaldības autonomo funkciju nodrošināšanai.  Saskaņā ar Aizputes novada domes 2012.gada 29.augusta sēdes protokola Nr.13 izrakstu Nr.320 Aizputes novada dome ir piekritusi pārņemt valsts nekustamo īpašumu un valstij piekrītošo būvi Aizputes novada pašvaldības īpašumā, kā arī ierosinājusi valsts nekustamā īpašuma sastāvā esošās meža zemes atsavināšanu.  Starpinstitūciju komisijas 2009.gada 3.jūnija sēdē (prot. Nr.11, 1.punkts) un ministrijas Nekustamā īpašuma un valsts mantas apsaimniekošanas komisijas 2009.gada 8.jūnija ārkārtas sēdē (prot. Nr.98, 1.1.apakšpunkts) tika pieņemts lēmums atbalstīt valsts nekustamā īpašuma un valstij piekrītošās būves nodošanu Liepājas rajona Kazdangas pagasta pašvaldības īpašumā bez atlīdzības likumā „Par pašvaldībām” noteikto pašvaldības autonomo funkciju īstenošanai.  Valsts nekustamā īpašuma sastāvā esošās dzirnavas (būves kadastra apzīmējums 6468 005 0042 008), zemes vienības (zemes vienības kadastra apzīmējums 6468 005 0041) daļa 9,60 ha platībā un zemes vienības (zemes vienības kadastra apzīmējums 6468 005 0042) daļa 0,70 ha platībā ir iznomāta. Nomas tiesības 2001.gada 29.novembrī nostiprinātas Liepājas tiesas Zemesgrāmatu nodaļas Kazdangas pagasta zemesgrāmatas nodalījumā Nr.93. 2011.gada 28.jūlijā starp sabiedrību ar ierobežotu atbildību „Megate”, Cīravas Profesionālo vidusskolu un Aizputes novada domi ir noslēgti attiecīgo nomas līgumu pārjaunojuma līgumi. Aizputes novada pašvaldība, pārņemot valsts nekustamo īpašumu, pārņems arī attiecīgās nomas attiecības un varēs izvērtēt minēto nomas līgumu nepieciešamību, kā arī pārskatīt nomas līgumu nosacījumus.  Atbilstoši spēkā esošajam Aizputes novada teritorijas plānojumam (apstiprināts arAizputes novada domes 2012.gada 28.marta saistošajiem noteikumiem Nr.7 „Aizputes novada teritorijas plānojuma 2012. - 2023. gadam grafiskā daļa un teritorijas izmantošanas un apbūves noteikumi”) Kazdangas dzirnavu ezeru un tam pieguļošā dendroloģiskā parka daļu visapkārt Kazdangas dzirnavu ezeram ir paredzēts izmantot kā vienotu un nedalāmu atpūtas zonu. Kazdangas dzirnavu ezers un Kazdangas muižas parks ir paredzēts Kazdangas pagasta iedzīvotāju un tūristu atpūtai. Kazdangas muižas parks ar tajā ietverto Dzirnezeru un uzpludināto dīķu sistēmu, kā arī Kazdangas pils un ap to esošais vēsturiskais ēku ansamblis (kavalieru māja, kalpu māja, muižkunga dzīvojamā māja, zirgu stallis u.c.) ir vieni no nozīmīgākajiem apskates objektiem Aizputes novadā.  Jau šobrīd Aizputes novada dome, piesaistot dažādu projektu, fondu un pašvaldības līdzekļus, ir veikusi nozīmīgus finanšu ieguldījumus valsts nekustamajā īpašumā. Saskaņā ar Aizputes novada domes sniegto informāciju (Aizputes novada domes 2012.gada 19.jūnija vēstule Nr.3-16/NOS-402) triju gadu laikā ir veikti ieguldījumi vairāk nekā 255 618,92 euro (179 650 latu) apmērā, tajā skaitā izveidotas dabas un tūrisma takas ar skatu laukumiem un atpūtas vietām, izbūvēti gājēju celiņi un ierīkots elektriskais apgaismojums.  Valsts kultūrkapitāla fonds 2014.gada 2.projektu konkursā nozarē Kultūras mantojums ir piešķīris Aizputes novada domei finansējumu diviem projektiem **– projektam „Kazdangas pils 2. un 3.stāva telpu arhitektoniski mākslinieciskā inventarizācija” un projektam „Kazdangas pils kupola zāles balkona durvju un logu restaurācija”.** Paredzamie ieguvumi projekta **„Kazdangas pils kupola zāles balkona durvju un logu restaurācija”** īstenošanas rezultātā – restaurētas ilgstošai izmantošanai paredzētas Pils kupola zāles balkona durvis un vidējo logu komplekts; novērsti  draudi neatgriezeniski zaudēt 20.gs. sākumā radītus būvgaldniecības izstrādājumus, saglabāta logu un durvju vēsturiskā  metāla aizdare un  mehānismi;  veicināta nozīmīga arhitektūras  pieminekļa – Kazdangas Pils ziemeļu fasādes  koptēla  saglabāšana. *(plašāka informācija pieejama interneta vietnē: http://aizputesnovads.lv/jaunumi/1492-valsts-kultrkapitla-fonds-aizputes-novad-pieris-finansjumu-diviem-projektiem).*  Aizputes novada dome savā 2014.gada 6.janvāra vēstulē Nr.2.1.16/NOS-6 un 2014.gada 9.jūnija vēstulē Nr.2.1.16/NOS-399 ir norādījusi valsts nekustamā īpašuma sastāvā esošo būvju tehnisko stāvokli (pievienoti arī fotoattēli) un to plānoto izmantošanu, realizējot likuma „Par pašvaldībām” noteiktās funkcijas, kā arī norādīts valsts nekustamā īpašuma sastāvā esošo zemes vienību veids saskaņā ar teritorijas plānojumu. Vienlaikus Aizputes novada dome norāda, ka, apzinoties kultūras pieminekļa saglabāšanas nozīmīgumu un sadarbojoties ar Valsts kultūras pieminekļu aizsardzības inspekcijas inspektoriem, ir veikta valsts nozīmes arhitektūras pieminekļa „Kavalieru” māja” (valsts aizsardzības Nr.6417) kolonu un ieejas konservācija. Aizputes novada dome informē, ka, lai veiktu ieguldījumus un uzlabojumus valsts nekustamajā īpašumā, sākotnēji ir jāiegūst atbildīgo iestāžu atzinumi, nepieciešama objektu arhitektoniskā izpēte, tehniskā stāvokļa apsekošana un tikai tad var pieņemt lēmumu par turpmāko rīcību ar attiecīgo objektu, kā arī ieplānot pašvaldības budžeta līdzekļus.  Aizputes novada dome 2014.gada 9.jūnija vēstulē Nr.2.1.16/NOS-399 norāda, ka rīkojuma projektā norādītās būves, tajā skaitā valstij piekrītošā būve – sporta stadions ar kadastra apzīmējumu 6468 003 0034 011 – tiks uzturēta un apsaimniekota atbilstoši kompetento institūciju, tajā skaitā Valsts kultūras pieminekļu aizsardzības inspekcijas un Aizputes novada būvvaldes, norādījumiem un normatīvo aktu prasībām.  Valsts nekustamā īpašuma pilnvērtīgai apsaimniekošanai, tajā skaitā kultūras pieminekļu saglabāšanai un atjaunošanai, ir nepieciešami lieli finanšu ieguldījumi un apstāklis, ka valsts nekustamais īpašums nav nodots Aizputes novada pašvaldības īpašumā kavē finansējumu piesaisti, tajā skaitā Eiropas Savienības fondu līdzekļu apguvi, kā arī rada sarežģījumus un prasa lielus laika resursus dokumentu apritē. Aizputes novada dome īsteno Eiropas Zivsaimniecības fonda un Lauku atbalsta dienesta līdzfinansēto projektu „Infrastruktūras izveide, lai piekļūtu akvakultūras uzņēmuma pakalpojumiem Kazdangā”. Aizputes novada dome ir saņēmusi Lauku atbalsta dienesta Dienvidkurzemes reģionālās lauksaimniecības pārvaldes 2013.gada 19.decembra vēstuli Nr.02.6-11/13/3856, kurā norādīts, ka gadījumā, ja Aizputes novada dome nevarēs iesniegt zemesgrāmatu apliecību, kas apliecina, ka valsts nekustamais īpašums ir nodots Aizputes novada pašvaldības īpašumā, Lauku atbalsta dienesta Dienvidkurzemes reģionālās lauksaimniecības pārvalde ir tiesīga atprasīt iepriekš izmaksāto finansējumu 89 640,92 euro (63 000,00 latu) apmērā. Atbilstoši Aizputes novada domes 2014.gada 6.janvāra vēstulē Nr.2.1.16/NOS-6 minētajam šādas problēmas ir arī citos projektos, piemēram „Ūdenssaimniecības infrastruktūras attīstība Aizputes novada Kazdangas pagasta Kazdangas ciemā I kārta”, kā arī „Ūdenssaimniecības infrastruktūras attīstība Aizputes novada Kazdangas pagasta Kazdangas ciemā II kārta”.  Saskaņā ar Civillikuma 994.pantu par nekustamā īpašuma īpašnieku atzīstams tikai tas, kas par tādu ierakstīts zemesgrāmatās. Līdz ierakstīšanai zemesgrāmatās nekustamā īpašuma ieguvējam pret trešajām personām nav nekādu tiesību: viņš nevar izlietot nevienu no priekšrocībām, kas saistītas ar īpašumu, un viņam jāatzīst par spēkā esošu visa uz šo nekustamo īpašumu attiecošās tās personas darbība, kura pēc zemesgrāmatām apzīmēta par šā īpašuma īpašnieku. Aizputes novada pašvaldība nevar nodrošināt valsts nekustamā īpašuma un valstij piekrītošās būves pilnvērtīgu apsaimniekošanu, tajā skaitā ir apgrūtināta iespēja piesaistīt Eiropas Savienības struktūrfondu līdzekļus to uzlabošanai un attīstībai, kamēr nav sakārtotas īpašuma tiesības. Līdz ar to rīkojuma projekts ir sagatavots, lai tiesiski sakārtotu īpašuma tiesību jautājumus, nodrošinātu valsts nekustamā īpašuma un valstij piekrītošās būves pilnvērtīgu apsaimniekošanu un pārvaldīšanu, īstenojot likumā „Par pašvaldībām” 15.panta pirmās daļas 1., 2., 3., 4., 5., 6., 9., 10. un 13.punktā noteiktās pašvaldības autonomās funkcijas.  Gadījumā, ja iestājas rīkojuma projekta 4.punktā minētais nosacījums, Aizputes novada pašvaldībai ir pienākums nekustamo īpašumu „Kazdangas lauksaimniecības tehnikums” (nekustamā īpašuma kadastra Nr.6468 003 0034), Kazdangas pagastā, Aizputes novadā, un sporta stadionu (būves kadastra apzīmējums 6468 003 0034 011) (bez adreses) nodot valsts īpašumā bez atlīdzības, tādejādi paredzot iespēju valstij izvērtēt iepriekš minētā nekustamā īpašuma un būves nepieciešamību tās funkciju nodrošināšanai. |
| 3. | Projekta izstrādē iesaistītās institūcijas | Ministrija un Aizputes novada pašvaldība. |
| 4. | Cita informācija | Nav. |

Anotācijas II.sadaļa – projekts šo jomu neskar.

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2014.gads** | | | Turpmākie trīs gadi (euro) | | |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar kārtējo (2014.) gadu | Izmaiņas, salīdzinot ar kārtējo (2014.) gadu | Izmaiņas, salīdzinot ar kārtējo (2014.) gadu |
| 1 | 2 | 3 | | 4 | 5 | 6 |
| 1. Budžeta ieņēmumi: | Projekts šo jomu neskar. | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. | | | | | |
| 1.2. valsts speciālais budžets | Projekts šo jomu neskar. | | | | | |
| 1.3. pašvaldību budžets | Projekts šo jomu neskar. | | | | | |
| 2. Budžeta izdevumi: | Projekts šo jomu neskar. | | | | | |
| 2.1. valsts pamatbudžets | Projekts šo jomu neskar. | | | | | |
| 2.2. valsts speciālais budžets | Projekts šo jomu neskar. | | | | | |
| 2.3. pašvaldību budžets | Projekts šo jomu neskar. | | | | | |
| 3. Finansiālā ietekme: | Projekts šo jomu neskar. | | | | | |
| 3.1. valsts pamatbudžets | Projekts šo jomu neskar. | | | | | |
| 3.2. speciālais budžets | Projekts šo jomu neskar. | | | | | |
| 3.3. pašvaldību budžets | Projekts šo jomu neskar. | | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | | Projekts šo jomu neskar. | | | |
| 5. Precizēta finansiālā ietekme: | X | | Projekts šo jomu neskar. | | | |
| 5.1. valsts pamatbudžets | Projekts šo jomu neskar. | | | |
| 5.2. speciālais budžets | Projekts šo jomu neskar. | | | |
| 5.3. pašvaldību budžets | Projekts šo jomu neskar. | | | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Aizputes novada pašvaldībai radīsies izdevumi, kas saistīti ar īpašuma tiesību uz valsts nekustamo īpašumu pārreģistrēšanu zemesgrāmatā uz Aizputes novada pašvaldības vārda. | | | | | |

Anotācijas IV un V sadaļa – projekts šīs jomas neskar.

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | 2013.gada 3.aprīlī ministrija un Valsts kanceleja saņēma 1314 Kazdangas pagasta iedzīvotāju parakstītu iesniegumu, kurā izteikts atbalsts MK rīkojumam un lūgums valsts īpašuma objektu nodot Aizputes novada pašvaldības īpašumā bez atlīdzības, jo tas būtu ieguvums gan Aizputes novada iedzīvotājiem, gan sabiedrībai kopumā. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tiesību akta projekta izpildi nodrošinās ministrija un Aizputes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.  Rīkojuma projekts attiecas uz publiskās pārvaldes politiku.  Ministru kabineta rīkojums „Par valsts nekustamā īpašuma „Kazdangas lauksaimniecības tehnikums”, Kazdangas pagastā, Aizputes novadā, un valstij piekrītošās būves nodošanu Aizputes novada pašvaldības īpašumā” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

Izglītības un zinātnes ministrs I.Druviete

Vizē:

Valsts sekretāre S.Liepiņa

20.06.2014. 10:48

D.Daņiļeviča

67047889, [diana.danilevica@izm.gov.lv](mailto:diana.putane@izm.gov.lv)